Cilj je popolnjevanje in doseganje števila 8.000 pripadnikov stalne sestave SV do leta 2030. Ključni cilj je zaposliti čim več vojakov, jih zadržati v sistemu določen čas, nato pa jih del izšolali za podčastnike, ostali del pa bi po poteku pogodbe prešel v civilne strukture in bi postal del rezervne sestave SV. Dodatni ključni cilj je zaposlovati dovolj častnikov in vojaških specialistov

## Rezerva sestava SV

Rezerva sestava SV je pomemben del SV, ki naj bi se v prihodnosti oblikovala kot operativna in prostorska rezervna sestava. Rezervna sestava temelji na prostovoljni odločitvi posameznika in pogodbenem razmerju. Trendi vstopa in izstopa v zadnjih letih kažejo na stalno zmanjševanje skupnega števila rezervistov in primanjkljaj okoli 500 rezervistov. Cilj je popolnjevanje in doseganje števila 2.000 pripadnikov, ki bi pogodbeno opravljali vojaško službo v rezervni sestavi SV do leta 2030.

## Prostovoljno služenje vojaškega roka

Prostovoljno služenje vojaškega roka predstavlja ustavno pravico državljanov RS, ki so stari med 18 in 27 leti starosti, da se usposabljajo in urijo za obrambo domovine. Število prostovoljcev na služenju vojaškega roka je v zadnjih letih konstantno manjše od načrtovanja in ni bistveno povečalo števila stalne ali rezervne sestave SV. Glede na to, da so kandidati na prostovoljnem služenju tudi segment pri pridobivanju kadrov za opravljanje vojaške službe v stalni in v rezervni sestavi SV ter povečanje števila usposobljenih pripadnikov vojaške strateške rezerve, bo potrebno vsako leto zagotoviti načrtovano število kandidatov za napotitev na prostovoljno služenje. Cilj je udeležba do 300 prostovoljcev na usposabljanju letno.

## Štipendiranje

Slovenska vojska nudi finančno podporo mladim že v času izobraževanja, na voljo je 200 štipendij za srednješolce in 30 štipendij za študente. Znesek štipendije je od 239 do 399 evrov. Štipendist je po koncu izobraževanja obvezan skleniti delovno razmerje za najmanj dvakratni čas prejemanja štipendije. Štipendisti morajo med drugim izpolnjevati vse pogoje za zaposlitev v SV. Cilj je podeljenih do 230 štipendij letno.

## Vojaški tabori

Srednješolcem in študentom so v počitniškem času na voljo brezplačni vojaški tabori, za prve so namenjeni petdnevni zimski in šestdnevni poletni vojaški tabori MORS in mladi, za druge je namenjen zahtevnejši dvotedenski Vojaški tabor. Vojaški tabori so tudi oblika obrambnega usposabljanja državljanov in neposredno odlična priložnost za mlade, da se iz prve roke seznanijo z življenjem in delom v vojski in med drugim služijo kot posebna oblika promocije SV in vojaške službe. Zanimanje za tabore narašča iz leta v leto in odzivi so zelo pozitivni, tako na strani mladih kot Slovenske vojske. Cilj je udeležba do 300 udeležencev - prostovoljcev na usposabljanju letno.

## 3. Pomen projekta in pričakovani rezultati

Pomen projekta je opredeliti prepoznavnost, spoštovanje in ugled SV in vojaškega poklica, kot tudi pridobivanje novih kadrov za SV in s tem zagotoviti večjo podporo državljanov za SV in zanimanje za vojaško službo. Pričakovani rezultati so večje zanimanje za SV in vojaško službo, večje število vlog za zaposlovanje v SV, rezervno sestavo in prostovoljno služenje vojaškega roka in tako dvigniti pripravljenost za delovanje SV.